5. ΑΝΑΓΚ. ΝΟΜΟΣ υπ’ αριθ. 1528 της 29/29 Οκτ. 1950 (ΦΕΚ Α΄ 246) Περί συστάσεως παρά τω Υπουργείω Υγιεινής Υπηρεσίας Φυματιώσεως. Άρθρ.1.-4.(Οργανικαί διατάξεις, αντικατασταθείσαι δια του άρθρ. 13 του νέου Οργανισμού Υπ. Προνοίας, τόμ. 34 σελ. 11). Άρθρ.5.-(Κατηργήθη δια του άρθρ. 15 παρ. 3 Νόμ. 4053/1960). Άρθρ.6.-Εις τον ετήσιον προϋπολογισμόν Υπουργείου Υγιεινής αναγράφονται κατ’ έτος υπό ίδιον κεφάλαιον αι προς πρόληψιν και θεραπείαν φυματιώσεως απαιτούμεναι πιστώσεις δια λειτουργίαν και ίδρυσιν αντιφυματικών Ιατρείων, αντιφυματικόν εμβολιασμόν, δια μικροακτινογράφησιν, δι’ ίδρυσιν και λειτουργίαν Σανατορίων, Νοσοκομείων - Σανατορίων και άλλων Ιδρυμάτων, ενίσχυσιν διαφόρων οργανώσεων ασχολουμένων με την φυματίωσιν. Επίσης δια την διαφώτισιν του κοινού και την αποκατάστασιν φυματικών. Η διεύθυνσις φυματιώσεως καταρτίζει ετησίως προϋπολογισμόν δια τας ως άνω δαπάνας, αι δε επιχορηγήσεις προς τα Ιδρύματα και Υπηρεσίας, γίνονται μετ’ έγκρισιν της Διευθύνσεως. Άρθρ.7.-Δια Β. Δ/των εκδιδομένων προτάσει του Υπουργού Υγιεινής και μετά γνώμην του εν άρθρ. 5 Γνωμοδοτικού Συμβουλίου θα κανονισθώσι: α)Αι λεπτομέρειαι της αρμοδιότητος και συγκροτήσεως της Κεντρικής Υπηρεσίας Φυματιώσεως και η κατανομή αυτής εις γραφεία, η αρμοδιότης εκάστου τούτων ως και τα προσόντα του εν άρθρ. 4 προσωπικού και πάσα άλλη λεπτομέρεια. (Αντί για τη σελ. 485(β) Σελ. 485(γ) Τεύχος 1-9-3 Σελ. 87 Φυματίωση 34.Ε.κ.1-5 β)η περιφερειακή οργάνωσις του Αντιφυματικού Αγώνος. γ)Ο τρόπος και το είδος του ελέγχου πάντων των Ιδρυμάτων και Υπηρεσιών των ασχολουμένων με την φυματίωσιν. δ)Ο τρόπος εκδόσεως υγειονομικών διατάξεων προς αντιμετώπισιν της φυματιώσεως, ως δήλωσις φυματιώσεως, απομόνωσις, απολύμανσις, αντιφυματικός εμβολιασμός, μικροακτινογραφικός έλεγχος, νοσηλεία φυματικών εις Δημόσια Ιδρύματα και παν σχετικόν ζήτημα. ε)Η σύστασις Αντιφυματικών Ιατρείων, διαγνωστικών Υπηρεσιών και Νοσοκομείων και ο τρόπος λειτουργίας. στ)Ο καθορισμός των τύπων των Ιδρυμάτων τα οποία έχουν σχέσιν με την πρόληψιν και θεραπείαν της φυματιώσεως και αποκατάστασιν των φυματικών. Δια Β. Δ/των εκδιδομένων προτάσει του Υπουργού Υγιεινής και του αρμοδίου Υπουργού, υπηρεσίαι σχετικαί με την φυματίωσιν και ανήκουσαι εις άλλα Υπουργεία θα δύνανται να υπαχθώσιν εις την Υπηρεσίαν Φυματιώσεως του Υπουργείου Υγιεινής. Άρθρ.8.-Οι παραβάται του παρόντος και των εις εκτέλεσιν τούτων εκδοθησομένων Δ/των και Υγειονομικών διατάξεων τιμωρούνται δια προστίμου μέχρι δραχ. 5.000.000 ή κρατήσεως μέχρις ενός μηνός ή και αμφοτέρων των ποινών. Οι ως άνω παραβάται εφ’ όσον έχουσι την ιδιότητα 1) Ιατρού, 2) Φαρμακοποιού, 3) Διευθυντού ή υπαλλήλου Νοσηλευτικών Ιδρυμάτων ή Καταστήματος οιασδήποτε φύσεως και 4) Μαίας, Νοσοκόμου ή μαλάκτου τιμωρούνται και πειθαρχικώς δια προστίμου μέχρι 5.000.000 δραχμών. Η πειθαρχική δίωξις δεν επηρεάζεται εκ της ποινικής τοιαύτης. Τα μη λειτουργούντα καλώς Ιδρύματα κλείονται δια διαταγής του Υπουργού Υγιεινής, κατόπιν αποφάσεως της ως άνω Επιτροπής. Καταργείται ο Νόμ. 1754/39 και πάσα διάταξις αντικειμένη εις τον παρόντα Νόμον. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν ευθύς άμα τη επαναλήψει των εργασιών της. 